Kun kuulee sanan "hieronta",
mieleen tuskin tulee tämä.
Päivää. -Päivää.
Hei, olen Phil. -Tänään on veitsihieronta.
Veitsihieronta? -Kyllä.
Näillä veitsillä. Ei hätää.
Ei hätää? Menenkö makaamaan tähän, ja te lyötte minua näillä?
Kyllä.
Selviät kyllä. -Hän näyttää iloiselta.
Tyhmä Richard.
Onko tuo se veitsi? -Kyllä.
Oikeasti? -Kyllä.
Oletko rentoutunut? -Yritän rentoutua.
Miksi käytämme veitsiä?
Kaksi veistä edustaa positiivista ja negatiivista energiaa.
Tarvitsetteko terävämpiä veitsiä? -Hiljaa, Richard.
Alussa monet asiakkaat pelkäävät veistä.
Ai pelkäävät? Hyvästä syystä. -He luulevat, että se on terävä.
Jos se olisi terävä, olisin paljon hiljaisempi.
Pitäisi kai kuvailla tätä ihmisille.
Tuntuu kuin minua lyötäisiin jollakin.
Iloinen, nälkäinen mies
Matkustaa meritse ja maitse
Hän yrittää ymmärtää
Pastan, possun, kanan ja lampaan taidetta
Hän ajaa luoksenne
Hän lentää luoksenne
Hän laulaa teille
Ja tanssii teille
Hän nauraa kanssanne
Ja itkee vuoksenne
Hän pyytää vain yhtä vastapalvelusta -Joku, olkaa kilttejä
Voiko joku
Voiko joku ruokkia Philin?
Joku, ruokkikaa hänet nyt
Tervetuloa Taipeihin, Taiwaniin.
Olin täällä viisi vuotta sitten.
Olin tuomarina kansainvälisillä televisiofestareilla -
loistavan tuottajaystäväni Melvin Marin kanssa.
Meillä oli oikein mukavaa, enkä ole koskaan unohtanut sitä.
Etelä-Kiinan merellä sijaitseva Taiwan -
on aina ollut paikka, jota muut ovat halunneet hallita.
Portugali, Hollanti ja Japani ovat käyttäneet vaikutusvaltaansa siihen.
Vielä nykyäänkin Kiina väittää vehmasta vuoristoista saarta omakseen.
Mutta Taipeissa, demokraattisen Taiwanin kukoistavassa pääkaupungissa,
ihmiset puhuvat mieluummin siitä, mitä maalla on tarjottavanaan.
Jännitteet, joista olette ehkä kuulleet, eivät näy jokapäiväisessä elämässä.
Tämä on iso kaupunki, iso kulttuurin ja talouden keskus.
Taipeissa ei tulisi ehkä ensimmäisenä mieleen käydä näillä tienoin,
mutta se on ainakin yhdestä hyvästä syystä käynnin arvoinen.
Miten olisi katuruoka?
Menen Xinzhuang-temppelin markkinoille asiantuntijan kanssa.
Charlene Yang, jonka tunnette ehkä Instagramista nimellä Taipei Eater.
Minäkin olen "syöjä Taipeissa". Mikä tämä alue on nimeltään?
Koko alueen nimi on Dadaocheng.
Tämä alkoi 1800-luvun puolivälissä.
Ihmiset toivat maahan riisiä, viljaa ja teetä Qing-dynastian aikana.
Tämä koju on mahtava. En tiedä, oletko syönyt sianpotkaa.
Taiwanissa sitä haudutetaan yleensä soijakastikkeessa.
He käyttävät kirkasta lientä, mikä on erikoista.
En uskonut, että aloitamme sianpotkakeitosta, mutta niin se vain on.
Paikan nimi on…
Sinä saat sanoa sen. -Selvä.
Onpa siinä paljon. Onko se yhdelle? -Yksi riittää. Jaamme tämän.
Niin sanotaan "kiitos"… -Se on tärkein sana kaikissa kielissä.
Aloitanko nuudeleista, liemestä vai… -Lihasta.
No niin.
Se pitää dipata kastikkeeseen. -Dippaan niin kuin sinä.
Eikö?
Sianpotkakeitto onkin herkullista. Minkä takia? Sianlihan.
Tytöt syövät tätä mielellään, koska siinä on paljon kollageenia.
Poistaako se kaikki ryppyni? -Toivon mukaan.
Ei se ole ihmelääke.
Ymmärrän. Synnyitkö siis Taipeissa? -Kyllä, ja muutin sitten Yhdysvaltoihin.
Minne päin? -Olin ensimmäisen vuoden Kentuckyssa.
He halusivat, että opin englantia.
Oliko siellä paljon taiwanilaisia? -Ei todellakaan.
Oli mielenkiintoista tulla Taiwanista paikkaan, jossa ei ollut aasialaisia.
Seuraavaksi Charlene vie minut yhdelle Taipein suurimmista hiteistä.
Tätä kutsutaan mustapippurikakuksi.
Ei kuulosta kummoiselta.
Mutta se on.
Mustapippurikakku ei ole oikeasti mustapippurista tehty kakku.
Se on sianlihasämpylä.
Se tehdään tuoreeseen, kotitekoiseen taikinaan.
Sisälle laitetaan sekoitus sianlihaa ja vihersipulia.
Päälle ripotellaan seesaminsiemeniä. Se laitetaan sisälle tähän uuniin.
Siitä tulee tosi kuuma.
Kiitos.
Katso, ne tulivat juuri ulos tuolta. Voin tuskin koskea sitä paperin läpi.
Se on yhä kuuma.
Varovasti. -Oletko valmis?
Kun maistat sitä…
No niin.
…poltat itsesi niin maan perusteellisesti.
Ellet ole fiksu ja odotat hetken,
mutta näytänkö minä fiksulta?
Näetkö nesteet? -Kyllä.
Näetkö juutalaiset?
Voisin syödä tätä koko päivän. -Se on ihanaa.
Matkalla seuraavaan paikkaan Charlene näyttää markkinoiden temppelin.
Tämä on Pyhä palatsi. -Katso kaikkia yksityiskohtia.
Heidän mukaansa täällä on 13 eri jumalatarta.
Tänne tuodaan tuoreita kukkia joka päivä.
Taivaalliselle äidille tuodaan kukkia, koska hän pitää siitä.
Kaikki pitävät kukista.
Tämä on kaunis paikka, japanilaistaiwanilainen sekoitus.
Se on herkkukauppa nimeltä Lin's Wagashi.
Tämän minä halusin näyttää. Syömme täällä vohvelin.
Paistetaanko se tuossa? -Joo.
Sisälle laitetaan punapaputahnaa.
Se on siis ontto. -Se on huippuhyvää.
Katso. -Joo.
Jokainen tehdään tilauksesta.
Ne ovat niin suosittuja, että niille on oma ikkuna.
Kippis. -No niin.
Kevyt ja rapea, sisältä makea. -Se ei ole liian makea.
Onpa herkkua.
Richard ei muuten ole aina kamala.
Jopas jotakin. -Mitä?
Tiedät, mitä nämä ovat. -Aivan.
Taiwanissa täytyy ostaa ananaskakkua. -Näen sitä kaikkialla.
Aivan. -No niin.
Tämä on ehdoton suosikkini. -Hienoa.
Se on kuin kaunis lahja sinulle.
Ihanaa, vai mitä? -Tosi hyvää.
Tiedän, että pidät suklaasta. -Kyllä.
Onko tämä suklaa-mochi? Mikä se on?
Se on pehmeä. -Pian se selviää.
Varo tuota… -Älkää syökö silikaattipusseja.
Se oli virallinen tietoiskuni.
Mitä se on?
Ei hajuakaan. -Se on kuin astetta hienompi Oreo.
Tämä on siis… -Hunajakakku.
Sen pitäisi olla makea ja kuohkea. -Se on kuin kuivakakku.
Työporukka tarvitsee kakkua. Tulkaa tänne.
Emily.
Voi apua. Ole kiltti, älä tukehdu kakkuun.
Missä Siwai on? Siwai.
Oletteko te morsiuspari? Tulkaa tänne. -Antakaa heidän syödä kakkua!
Maista tätä.
En halua pilata meikkiäsi.
Hunajakakun syöminen häiden harjoituksissa tuo onnea.
Keksin sen päästäni.
Uskon sen. -Näytätte upeilta. Mazel tov!
Kiitos. -Kiitos.
Mikä päivä!
Yksi Taipein kuumimmista paikoista on Raw.
Tämä on todella iso ovi. -Se on valtava.
Onneksi pääsin sisään.
Kiitos kaunis.
Olen vielä onnellisempi, että olen ystäväni Janet Hsiehin kanssa.
Janet on loistava juontaja ja puolestapuhuja.
Me tapasimme viisi vuotta sitten täällä Taipeissa.
Mikä tämä paikka on? Se on kyllä upea.
He yrittävät sisällyttää luonnon ravintolaan.
Tämä on joka kerta erilainen. -Se on kuin shakki tai tammi.
Terve. -Hei.
Kiva, että tulit taas. -Kiva nähdä.
Hei, Phil. -Tämä on kokki André.
Mukava tavata. -Tervetuloa Raw'hun.
Mietimme tässä, pelataanko näillä jengaa vai mitä?
Nämä ovat kaikki kauden aineksemme.
Haluamme, että vieraat osallistuvat ruokalistan luomiseen.
Niinkö? -Mahdollisia yhdistelmiä on yhteensä 729.
Ja voitte valmistaa niitä tuosta vaan. -Kyllä.
Aloitetaanko? -Kyllä.
Minä pidän kaikesta. Valitsen umpimähkään.
Voinko valita kaksi lihaa, wagyu ja toro? -Voit.
Kalmari… Kokeillaanko merisiiliä ja maapähkinävoita?
Pidän luultavasti mistä vaan.
Kiitos. -Kiitos.
Me tapasimme viisi vuotta sitten tässä kaupungissa.
Olen ollut täällä 20 vuotta matkailuohjelman juontajana.
Olen aina pitänyt matkustamisesta.
Kun muutin tänne, halusin oppia Taiwanista. Vanhempani ovat täältä.
Mutta kasvoit… -Teksasissa, teksasilaistaiwanilainen.
Taiwanissa on paljon yllätyksiä.
Katso.
Tässä on valitsemanne tuore kalmari sekä maapähkinävoi ja merisiili.
Nauttikaa. -Kiitos.
Nautin taatusti.
Teen sen.
Onko tässä liikaa?
Sinulla on iso suu.
Onko se hyvää? -Mieletöntä.
Maapähkinävoi, merisiili ja kalmari tuskin houkuttelisivat monia.
Mutta kaikki maut ovat hienovaraisia. Kauhon tämän kokonaan.
Haluan nuolla… -Joo, kiveä.
Kiveä… -Minä nuolen kaiken puun.
Olen hyvin onnekas. Saan tehdä tätä koko ajan, kuten te.
Eikö olekin parasta? -On se ihan ookoo.
Haluaisin sinut ohjelmaani, koska teemme aina kaikkea hullua.
Hyppäämme vaikkapa lentokoneista. -En tule ikinä ohjelmaasi.
Benjihyppyjä, uimme haiden kanssa. -Ei.
Etkö uisi? Ne ovat ihan kivoja. Sitten kaikki näkisivät sinut uimapuvussa.
Kukaan ei halua sitä. Vaatiiko kukaan sitä?
Se on nätti. -Valitsitte toiseksi ruokalajiksi wagyun.
Ja tonnikalan vatsaa. Tässä on kombu-suolalla suolattu wagyu.
Käytimme vain öljyä, jota tihkui tonnikalan vatsasta.
Punssi on tonnikalan vatsasta.
Ette näe sitä, mutta se on läsnä. -Maistan sen.
Kokki. -Tämä on hyvää.
Uskomatonta. Näytä lapsillesi, millainen on hyvä veli.
Katsokaa tätä, lapset. -Kuin linnunpoikanen.
Voi veljet. -Eikö?
Hullun herkullista. -Tekee mieli itkeä.
Vitsailin, että voisin olla heidän astianpesukoneensa,
koska haluan todellakin aina nuolla heidän lautasensa puhtaaksi.
Oletko valmis? -Selvä.
Tämän takia rakastan sinua. Kaikki eivät tekisi tätä kanssani.
Käsillä ja kasvoilla syöminen on parasta. -En tekisi tätä täydessä ravintolassa.
Mutta teet sen televisiossa.
En ole kovin fiksu, mutta…
Onpa kiva nähdä sinut taas. -Valitsitte jotain epätavallista.
Valitsitte vuohenjuuston ja kaviaarin jälkiruoaksi.
Teimme niistä jäätelöä. -Tämä on juustoruoka.
Kyllä. Käytimme merisuolan sijaan kaviaaria tuomaan suolaisuutta.
Sitten tein jotain, joka on ehkä lähempänä sydäntäsi, paahdetun vaahtokarkin.
Kokki André, rakastan sinua.
Puolet vastuusta luomuksestanne on teidän.
Autan mielelläni.
Vajaan tunnin päässä kaupungin keskustasta on vanha Jiufenin kaupunki.
Pitkin Jiufen Streetiä minua johdattaa kaunis Ivy Chen.
Ivy on loistava kokki ja keittokirjan tekijä.
Olemme täällä aikaisin, heti Jiufen Streetin avautuessa.
Jiufen oli aikoinaan kultakaivoskylä. -Näiltä kukkuloilta löydettiin kultaa.
Ihmiset tulevat markkinoille ruoan vuoksi. -Totta kai.
Pidätkö tästä? -Pidän bataatista.
Minä suklaasta.
Kumpi se on? -Suklaa.
Ohhoh, se on…
Valmiina? -Se on sinun.
Se on vähän sotkuista. -Tervetuloa vähän sotkuiseen ohjelmaan.
Se on makeaa bataattia.
Sinä olet makea bataatti.
Olet kultainen. -Sinä olet kultainen.
Kukapa ei pitäisi tästä? Tässä on Pariisin ja Taiwanin parhaat palat samassa.
Minne me nyt menemme? -Etsimme herkullista ruokaa.
Löydän sitä aina. -Lisää.
Arvaa miksi. Koska olen asiantuntijoiden kanssa, jotka tietävät asioita.
Varovasti, hyvä herra!
Mitä tuo on? Näyttää ihan matzo-keitolta.
Tämä on kalapyörykkäpaikka. -Selvä.
Sisällä on sianlihatäyte. Se on kuin kalapyörykästä tehty myky.
Selvä. Jaammeko sen?
Haluatko jakaa kanssani? -Totta kai.
En tiedä, pystynkö syömään kaiken.
Pidän siitä.
Sait väärän palleron. -Sainko väärän palleron?
Mutta se maistuu hyvältä. -Siinä on kalmaria.
Sisälläkö? Meinasin sanoa, että onpa sitkeää keittoa.
Haluan saman kuin sinulla.
Miltä se maistuu?
Oikein hyvältä.
Kiva, että nautit siitä. -Nautin siitä.
Heippa sitten. -Heippa!
Mikä tämän nimi on?
Se on riisikakku. Niitä on monia eri makuja.
Taidan maistaa sareptansinappia. -Minä myös. Pidät siitä varmasti.
Se on vähän mausteista.
Hyvin pehmeä. -Todellakin.
Tämä mochi on niin tuore ja pehmeä,
että vihreä tee -mochi ja säilötty sareptansinappi maistuvat miltei makeilta.
En ole koskaan syönyt mitään vastaavaa. Se toimii loistavasti ja on herkullista.
Se on pienen jonotuksen arvoinen.
Tämä on tuorein mochi, jonka olen syönyt.
Kaiken tämän katuruoan jälkeen ruokahalumme on herännyt.
Menemme siis kuuluisaan teehuoneeseen nimeltä Amei Tea House.
Jos paikka näyttää tutulta, et ole ainoa. Monet uskovat, että se oli -
elokuvan Henkien kätkemä tapahtumapaikan inspiraationa.
Sen ohjasi japanilainen animaatiomestari Hayao Miyazaki.
Se todellakin muistuttaa sitä, eikö? -Niin.
Amei Tea House on hyvin suosittu, joten jonkun piti varata minulle pöytä.
Tervetuloa! -Tämä on Ivy.
Hauska tavata. -Tämä on tyttöystäväni.
Ikuinen tyttöystävä. -No…
Eikö olekin romanttinen paikka? -Missä ihmiset kosivat.
Kuulemma. -Haluaisin kosia meille välipaloja.
Minä suostun.
Katsokaa, välipaloja! -Katsokaa! Niitä tuli heti.
Katsokaa tätä näkymää. -Henkeäsalpaava.
Ennen kuin laitamme teelehdet, teekannu pitää lämmittää.
Se lämmitetään. -Kyllä.
Onko se painava? -On.
Olet hyvin vahva. Sitten…
Nyt teekannu on lämmin.
Laitamme sinne teelehdet. Arvostatte sitten teen tuoksua.
Nainen ensin.
Kunpa minä olisin nainen. -Teen tuoksu tulee vuorelta.
Nyt haudutan teen ja odotan 20 sekuntia.
Voit laulaa laulun.
Katsopa tuota. Teen kanssa saa olla huolimaton.
Kokeilen tätä kotona. Katso, hän lämmittää kuppeja.
Teetkö näin aina, kun haluat teetä?
Joka päivä. -Oletko kuullut pussista?
Mikä se on? -Teepussi.
Mihin isoa teepussia tarvitaan? -Me olemme amerikkalaisia. Teemme näin.
Mitä sinä teet? -Haluatko teetä?
Tämä on rauhoittavaa. -Kaunista.
Kaunis rituaali. -Kuin meditaatiota.
Totta. Eräs hongkongilainen mestari sanoi, että se voi tuntua ajanhukalta,
mutta on tärkeää hukata vähän aikaa joka päivä.
Kyllä, ansaitsemme hukata vähän aikaa.
Aivan. Lakkaa hoputtamasta minua aina, Monica.
Tee on nyt valmista. -Nyt se on valmista.
Nauttikaa. -Miten Taiwanissa sanotaan "kippis"?
Paljon makuja. -Todella paljon.
Onpa mukavaa. -Täydellistä.
Ivy julkaisee pian kirjan nimeltä Made in Taiwan. Hän on myös mahtava kokki.
Nimi herättää varmasti vastakaikua sukupolveni keskuudessa.
Minutkin on tehty Taiwanissa. -Olet parasta Taiwanissa.
Se oli mukava tauko, mutta se oli vain väliaika.
Monica, maistatko hyytelöä? -Kyllä.
Kuka haluaa kirsikoita?
Ivyn kierroksella on vielä yksi jännittävä kohde.
Nämä ovat Keelungin yömarkkinat, yhdet maailman parhaista.
Mitä tehdään katufestivaaleilla, joissa on paljon ruokaa?
Etsitään jotain, josta uskoo pitävänsä. Tässä on yksi.
Tässä lukee "yhden suupalan makkara". Se onnistuu.
Tuoretta valkosipulia.
Tällaista taiwanilainen ruoka on, suolaista ja makeaa.
Laitetaanko se kerralla suuhun? -Olen valmis.
Monica.
Seuraava. -Seuraava.
Olen terveysintoilija ja etsin aina ravitsevaa ruokaa.
Tämä on Ravitseva voileipä.
Jos mietitte, mitä ravitseva voileipä sisältää…
Tätä. -Lihaa, vihanneksia, leipää.
Leipä on paistettu, vai mitä? -Kyllä.
Majoneesin kera.
Friteerattu makea leipä, 50 kiloa majoneesia…
On siinä suolakurkku.
Maistan toisenkin kerran. -Varmasti.
Kaikki ravinto on toisessa suupalassa.
Pidätkö siitä?
Hyvänen aika. Niin hyvää.
Se on naurettavan ravitsevaa.
Tiesitkö, että Lin-Manuel laajentaa?
Tämä on Pao-Pao Ice.
Valmiina?
Se on kuin jäätelöä. Jee, suklaata!
Pois tieltä, Monica!
Olen lihonut hieman tultuani Taipeihin. Huomaako sen?
Nyt on loistavan ja hauskan ravintolan vuoro -
erikoisvieraan kanssa täällä Taiwanissa. Häntä ette osanneet odottaa.
Olympiakultamitalisti, NBA:n ensimmäisen kierroksen varaus,
kahdeksankertainen All-Star, vuoden 2020 Lakers-mestarien jäsen.
Hyvät naiset ja herrat, Dwight Howard!
Hän pelaa ammattilaiskoripalloa Taiwanissa ja järjesti aikaa tapaamiselle.
Olen kehottanut kaikkia tulemaan tänne.
Se on iso muutos. -Todella iso.
Tulin NBA-pelaajana Amerikasta,
lensin 16 tuntia Los Angelesista ja pelaan nyt Taiwanissa.
Se on kulttuurishokki. -Kyllä.
Mutta olin käynyt paljon Aasiassa koko ikäni,
joten olin tottunut kaikkeen, kuten ruokiin ja mausteisuuteen.
Pidätkö ruoasta? -Pidän.
Miksipä ei pitäisi? Varsinkin, kun sen loihtii taitava kokki Kin Lam.
Kasvoin Hongkongissa. Longtail on ensimmäinen ravintolani Taiwanissa.
Olemme keskittyneet ruokalistaan, mutta myös cocktailvalikoimaan.
En ole kova juomaan, mutta osa näistä näyttää siistiltä, kuten tuo pullo.
Se on kuin Pääsiäissaaren mies. -Se kutsuu minua juomaan itseään.
Mitä se on? -Piscoa.
En ole juonut sitä, mutta voin ehdottomasti maistaa.
En halua humalaista Dwight Howardia. Haluan aidon Dwight Howardin.
Eiköhän humalainen ja aito ole sama ihminen. Se olisi hyvä.
Hyvä. -Tässä on alkuruoka.
Voi pojat.
Siinä on rapea nori-riisiä, Hokkaidon unia ja päällä osetra-kaviaaria.
Ottakaa hieman ponzu-vaahtoa ja syökää kahdella haukkauksella.
Selvä. -Minulle riittää yksi haukkaus.
Oletko jo syönyt unia ja kaviaaria? -En. Tämä on ensimmäinen kertani.
Se on hyvää.
Saat minut lopulta haluamaan syödä kaikkea.
Aivan. Pidän asenteestasi.
Usein, kun ihmisille tarjotaan unia… Se on se oranssi osa, joka on merisiiliä.
Ne ovat niitä piikikkäitä mereneläviä.
Sitäkö se on? -Joo, sen sisälmykset.
Tuntuu pahalta, mutta se oli niin hyvää. -Älä suotta pahastu.
Tässä on Pisco sour ja Dusk 'till Dawn, jossa on mezcalia ja maqaw-pippuria.
Kippis. -Kerro, mitä pidät.
Hyvin erikoista. -Ja se on…
Se on kivimiehestä, kyllä. -Selvä.
Mitä sanot?
Pidän tästä.
Tämä on katkarapu-slider briossi- sämpylässä, päällä säilöttyä sipulia.
Kaunista.
No niin. -Antaa mennä.
Pidän slideristä. -Se on tosi hyvää.
Seuraavaksi on wagyu-naudanlihaa, jonka alla on vihersipulipannukakku.
Se on kuin naudanlihatartar. Paloittelimme sen, joten syökää sormilla.
Kuin pizzaa. -Tämä on huikeaa.
Nauttikaa.
Jos haluaa tulla Taiwaniin, pitää tulla vain ruoan takia.
Näin on. -Minulle elämä on vain kokemus.
Miksei siis kokisi elämää.
Sitä tulee syötyä hyvää ja huonoa ruokaa,
mutta siten oppii, mistä pitää. Se on tärkeää.
Usein, kun käy eri kulttuureissa, maistaa ruokaa ja puhuu ihmisille,
tajuaa, että mehän olemme samanlaisia.
Annan ohjelmani Dwight Howardille.
Sanoit juuri sen, mitä sanon aina kaikille. Kuunnelkaa Dwightia.
Tässä on seuraava ruokalaji. Tämä on foie gras -myky.
Oletko syönyt foie gras'ta?
Sanoitko Farquaad? -Foie gras.
Luulin, että sanoit Farquaad. Se on Shrekistä, Lordi Farquaad.
Ei, foie gras. Se on ranskaa… -Älä kerro hänelle.
Hyvä on, kerron jälkeenpäin. No niin.
Antaa mennä!
Mykyjä. -Kippis.
Tämä on hyvää. -Kerron nyt, mitä foie gras on.
Se on hanhenmaksa ranskaksi. -Pidän hanhenmaksasta.
Pakko sanoa, että jonkun, joka on yhtä taitava kuin hän,
ei tarvitse olla yhtä kultainen kuin hän.
Pidän sinusta, koska… Luen sinusta.
Et ole vain yksi maailman parhaista koripalloilijoista.
Olet myös hyvän tahdon lähettiläs.
Minulle toinen sana hyväntekeväisyydelle on rakkaus.
Haluan levittää rakkautta missä päin maailmaa tahansa.
Kiersin joulukuussa kaksi päivää eri kouluissa täällä.
Sitä kutsuttiin rakkauspäiväksi. Se oli minun syntymäpäiväni.
Sen sijaan, että olisin mennyt ulos juhlimaan…
Annoit lahjoja. -…menin sinne.
Haluan näyttää ihmisille, että kyse ei ole minusta, vaan meistä kaikista.
Se on ihanaa.
Jos haluat lahjoittaa Dwightin hyväntekeväisyyteen,
Good Shepherd Social Welfare Foundationiin…
Haluan kiittää teitä kauniista ateriasta. Pidimme siitä kovasti.
Kiitos. -Kiitos kovasti.
Meidän pitää kävellä.
Avaan sinulle oven. -En tajunnut, että olet noin pitkä.
En ole niin pitkä.
Taipeissa on subtrooppinen ilmasto,
mutta ruokaa täytyy maistella, joten kuumuutta pitää joskus uhmata.
Aloitetaan sianlihasämpylällä.
Paistettua kanaa.
Sitten seuraava.
Vihersipulipannukakku,
jonka sisällä on kananmuna.
Ai että.
Haluaisin syödä tätä joka päivä.
Tätä varten täytyy istua alas.
Sianlihariisiä Wang's Brothissa.
Pilkottua ja haudutettua siankylkeä riisillä.
Se on perinteinen taiwanilainen ruoka, jota halusin maistaa jo viime kerralla.
Mitä Wang's Brothista saa?
Vähän sianlihaa riisillä, vähän kaalia ja pienen bambunverson.
Mikä niitä yhdistää? Sianliha.
Onpa hyvää.
Kamppailuni jatkuu.
Odota! Mitä?
Saitko sen?
Se on kai jumissa.
Kun seuraavan kerran haluat pelata kourapelillä, viskaa rahasi viemäriin.
Palais de Chine -hotellissa on upea buffetaamiainen.
Tiedätte, millainen Monica on niissä. Se on vähän noloa.
Juostaan kilpaa. -Olen tosi innoissani tästä.
Olen yleensä ensimmäinen.
Onko tämä taiwanilainen perusaamiainen? -Kyllä.
Onneksi ystävät Martha Wang ja Aaron Yang,
joka juontaa suosittua taiwanilaista laulukilpailua,
näyttävät meille, miten hommat ja herkut hoituvat.
Hei, kokit. -Hei.
Haluaisin tietää, mitä tuo on. -Sen nimi on…
Se on kuin riisimyky, joka on kääritty bambunlehtiin.
Hetkinen. -Siinä se on.
Kaikki tarvitsevat tätä. -Tarvitsen kaikkea.
Täällä on kylmiä maapähkinä- ja seesaminuudeleita.
Tarvitsen sitä.
Tämä on nuoruuteni New Yorkissa, kylmiä seesaminuudeleita.
Kuinka kauan sitten? -Kauan sitten, Aaron.
Se oli tietty juttu, kaksi dollaria.
Skippyn maapähkinävoita. Se oli hyvin amerikkalainen juttu.
Muistuttaako se siitä ajasta? -Kyllä, mutta tämä on hyvä versio.
Tämä on epätavallista länsimaisessa ruokavaliossa.
Paistettua leipää. -Aivan.
Leivässä. -Käärittynä leipään.
Huomasin, että tämä on aika hiilihydraattipitoinen aamiainen.
Me kävelemme paljon. Hoen sitä itselleni.
Onko teillä lihaa tai kananmunia aamiaisella?
On, kuten se naudanlihakeitto.
Niin. -Ne ovat sellaisia.
Se on proteiinipitoista. -Meillä on myös riisimyytit.
Maistetaan sitä. Mitä sisällä on? -Yleensä niissä on sieniä ja nyhtöpossua.
Siinä on proteiinia ja vihanneksia. -Tahmeaa riisiä.
Tuoksu tulee bambunlehdistä.
Herkullista. -Tämä on voittaja.
Pidän kaikesta. En voisi valita vain yhtä. -Mahtavaa.
Laitoin vähän chiliöljyä, koska pidän vähän tulisesta.
Annatko meillekin? -En.
Hei, kaikki. Kävin ostamassa pikkupurtavaa.
Nämä ovat jotain hernelastuja. Toivottavasti ei sitä, mitä ajattelen.
Kyllä se herne nenään meni. -Osasin odottaa tuota.
Tämän nimi on Patata.
Katkaraputikkuja.
Oikein hyvää. Katkarapu maistuu pikkuisen.
Herkullinen, rapea kalannahka, suolatun kananmunan makuinen.
Mieletöntä.
Mantelisuikaleita ja pikkuriikkisiä kaloja.
Haistan kalan.
En tiedä, mikä tämä on, mutta se on iso.
Tämä on hyvin suljettu.
No niin…
Pieniä, lehteviä pikkuleipiä ilmeisesti.
Onpa voista. Se on kuin leivonnainen, ihan kuin…
Sen nimi on tämä: "Onnea sinulle."
Pidätkö keitosta? Pidätkö mykyistä?
Sitten sinua onnisti, koska täällä on paikka, joka yhdistää ne kaksi.
Kyllä, herkullisin tuloksin.
Ne ovat täyteläisiä, poimutettuja täydellisiä suupaloja.
Keittomykyjen mandariinikiinalainen nimi on xiaolongbao -
tai XLB, jos on kiire syödä niitä, kuten minulla yleensä on.
Onko nälkä? -On.
Tämä on Din Tai Fung, joka aloitti Taipeissa -
ja on sittemmin kasvanut maailman- laajuiseksi keittomykyjen onnen ketjuksi.
Menen kaverini Melvin Marin kanssa, joka on elokuvien kuten Jumanji -
ja American Born Chinese -tv-ohjelman tuottaja.
Mukana on myös poliittisen satiirin The Night Night Show'n juontaja,
joka on sattumoisin myös Taiwanin kuuluisin koomikko, Brian Tseng.
Söimme viisi vuotta sitten alkuperäisessä Din Tai Fungissa kadun toisella puolella.
En tiedä, tehdäänkö niin kaikkialla, mutta he ovat ylpeitä siitä,
että jokaisessa xiaolongbaossa on 18 poimua. Se on tarkkaa.
Aion laskea. Jos niitä ei ole 18, ei kunnian kukko laula.
Hei, Karen. Miten menee? -Hei. Oikein hyvin. Entä teillä?
Karen muistaa ensimmäisen käyntimme.
Sen jälkeen hän on palvellut Tom Cruisea.
Taso siis laski. -Totta.
Pyysimme Karenilta syötävää siksi aikaa, kunnes keittomykyt saapuvat. Sillä välin…
Millainen standup-komediaskene täällä on? -Koko maassa on satakunta koomikkoa.
Tunnemme toisemme. Olemme ryhmächatissa.
Tämä on ensimmäinen vuosi, kun teemme standupia mandariiniksi ympäri maailmaa.
Voitte siis puhua mandariinikiinaa Yhdysvalloissa ja vetää yleisöä.
Joo, Hollywoodin Laugh Factory oli loppuunmyyty.
Esiinnyin juuri Taipei Arenalla.
Montako paikkaa? -Noin 13 000.
Hienoa. -Melvin.
Ei pieni luku. -Se on mahtavaa.
Onnittelut. Se on aikamoinen saavutus 15-vuotiaalta pojalta.
Aivan.
Teitkö mitään ennen komediaa? -Olin yliopistossa aiemmin.
Minulla on kaksi tutkintoa neurotieteestä.
Niinkö? Voisitko siis olla lääkäri? -En lääkäri, mutta neurotieteilijä.
Tiedätkö, mikä seuraava kysymykseni on? Mitä vanhempasi sanoivat?
Sitä kysytään usein.
Eivät mitään, koska huijasin heidät luulemaan, että haen tohtorikoulutukseen.
Ahaa, neurotieteilijä. -Sanoin, että haen sinne.
Mutta öisin kävin open mic -paikoissa kertomassa vitsejä.
He eivät tienneet. -Eivät.
Jossain vaiheessa sinun piti kertoa.
Joo, mutta kun toin rahaa kotiin, he olivat tyytyväisiä eivätkä kyselleet.
Hän toimi fiksusti. Minä en tehnyt sitä.
Kun sanoin olevani palkaton harjoittelija, isä sanoi, että olen erityisen tyhmä.
Katso itseäsi nyt, Melvin. Vanhempiemme huijaamiselle.
Sillä lailla.
Anteeksi. Täältä tulee keittomyyttejä. -Karen tuli. Kyllä.
Nauttikaa.
Onpa kaunis näky. -Tuijotan sitä hetken ennen syömistä.
Lasketko poimuja? -Ne ovat niin hienorakenteisia.
Haukkaan vähän. -Minä söin yhdellä haukkauksella.
Voi ei, se on liian kuumaa.
Haluan pitää kieleni tallella loppukeskustelun ajan.
En ikinä keksinyt, miten keitto saadaan mykyyn. Tiedätkö sinä?
En. Veikkaan, että siellä on jotain, joka voi liueta sen sisällä.
Hyvä. Luulin ensin, että se oli jäädytetty keittokuutio.
Ei. -Mutta se on hyytelöimisaine.
Juuri niin. -Se on aika nerokasta.
Katsokaapa tuota. -Amarantin lehtiä ja yubaa. Nauttikaa.
Kun aloit esiintyä koomikkona, menestyitkö välittömästi?
Kyllä.
Tiedätkö miksi? Hän oli tieteilijä. -Kyllä.
Suurin osa showbisneksestä on oppimista sitä tehdessä.
Aluksi se sujuu huonommin, mutta sitten toivon mukaan paremmin.
Jos haluaa vaikka kokiksi, ei voi aloittaa kokkina ravintolassa,
vaan ensin pitää kuoria pottuja kellarissa.
Ellei ole Brian. -Sitten vain ilmoittaa, että on kokki.
Hei. -Siinä hän on.
Kevin McGahern, uskokaa tai älkää. Miten menee? Olet Dublinissa.
Olen Dublin Cityssä, jossa tytöt on nättejä.
Näin on. Miten menee, Kevin? -Hyvin, entä itselläsi?
Olet isä. -Jo toista kertaa.
Miksi niin teit?
Se tuntui silloin hyvältä ajatukselta. -Ehkä pitäisi kysyä, miten teit sen.
En aio kertoa sen tarkemmin, miten siinä niin kävi.
Tiedätkö, missä olen?
Kuulin, että naudanliha-nuudelikeitto Taiwanin kansallisen lentoyhtiön -
China Airlinesin loungessa on niin hyvää, että minun oli pakko saada sitä.
Työsi on syödä ruokaa. -Katso naudanlihaa.
Ja olet kuin pikkulapsi karkkikaupassa. Se on aika suloista.
En tullut tänne pilkattavaksi.
Minne yleensä menet? -Kotiin.
Niille, jotka eivät tiedä: Kevin ja minä teimme pari kohtausta Dublinin jaksoon.
Soitin sinulle tänään, koska tiedän, että olet hyvä ja hauska tyyppi.
Tiesin, että sinulla olisi hyvä vitsi isälleni.
Kiitos kovasti. Olen otettu.
Meillä on perinteisesti "Paddy Irishman" -vitsejä.
Oletko kuullut niistä? -En.
Ne ovat tavallaan rasistisia vitsejä irlantilaisista,
mutta pidämme niistä niin paljon, että kerromme niitä toisillemme.
Ne liittyvät yleensä siihen, että joku on alkoholisti tai tyhmä.
Minulla on pari valmiina sinua varten. -Antaa palaa, vitsi Maxille.
Eräänä iltana vanha rouva McMillan avaa oven,
ja siellä on hänen miehensä työtoveri Patty.
Patty pitää hattua kädessään ja näyttää synkältä.
Rouva sanoo: "Mitä nyt? Näin sinut viimeksi aamulla,
kun lähdit mieheni kanssa töihin Guinnessin tehtaalle."
Mies vastaa: "Minulla on kamalia uutisia.
Miehesi putosi olutsammioon ja kuoli."
Kukaan Guinnessin työntekijän vaimo ei halua kuulla sitä, Phil.
Rouva McMillan parka on hyvin järkyttynyt, ja kyyneleet valuvat pitkin kasvoja.
Hän sanoo: "Voi luoja, tämä on kamalaa. Kävikö se sentään nopeasti?"
Kaveri sanoo: "Ei oikeastaan. Hän kävi kolme kertaa pissalla."
Kerron vielä toisen. -Ole hyvä.
Tätä et ehkä voi käyttää. -Minä päätän siitä.
Paddy Irishman menee eläintarhaan. Eläintenhoitaja sanoo:
"Enpä tiedä, olen aika huolissani. Gorillamme on kiimassa.
Jonkun pitäisi helpottaa sen oloa."
Tunnetko ketään, joka harrastaisi seksiä sen kanssa 500 eurosta?"
Paddy Irishman miettii ja sanoo: "Teen sen, mutta minulla on kolme ehtoa.
Numero yksi, ei suutelua.
Kaksi, kukaan perheestäni ei saa koskaan tietää tästä.
Kolme, tarvitsen pari päivää hommatakseni rahat."
Rakastan sinua. Mitä kello on siellä? -Kello on 11.35.
Se ei ole paha. Tämä on hyvä keikka.
Parempi kuin yökerhot, joissa pitää valvoa koko yö.
Palkka ei tietenkään ole yhtä hyvä. -Pitikin kysyä siitä. Kenelle…
Täytyy mennä. -Laitanko sinulle sähköpostia?
Kevin, kaikki. -Oli mukava jutella. Nähdään pian.
Palaamme paikkaan, jossa kävin viisi vuotta sitten ja johon rakastuin.
Sen nimi on Mountain and Sea House,
koska siellä on ruokia vuorilta ja mereltä.
Tässä ovat kaikki mukavat ihmiset Taipein reissultani -
sekä losangelesilainen ystäväni Julia Wang, joka sattui olemaan täällä.
Kaikki ovat täällä, myös uusi kaverini Dwight Howard.
Ylävitonen.
Tämä tietää ongelmia. Heippa.
Dwight, oletko tavannut hummeriystäväni?
Ravintolan mukava väki antaa meille aluksi projektin.
Tee oma kevätrullasi. Hauska tapa syödä, vai mitä?
Onpa kaunista.
Tämä on tosi hyvää.
Ja sitten illan tähti, maitopossu.
Jos pidät sianlihasta, se on yksi parhaita lihoja.
En ole vieläkään oppinut käyttämään näitä oikein.
Näytä hänelle. Opit juuri sopivasti, ennen kuin palaat Georgiaan.
Tee näin, kuin se olisi kynä. Noin.
Se on liian kaukana. -Ei. Pidä se siinä.
Tämä on vaikeaa.
Tämä liikkuu. -Hienoa!
Ranteeni.
Olen ollut täällä viikon ja tuskin raapaissut ruokaskenen pintaa.
Minulla on ollut ohjelma 16 vuotta, enkä ole syönyt kaikkea.
Tiedätkö, miten täällä tervehditään? -En.
Kun haluaa sanoa "hei", sanotaan…
Se tarkoittaa: "Oletko jo syönyt?" -Sekö on "hei"?
Sinne päin. -Niinkö?
Kyllä, oikein hyvä.
Jos sanot niin, joka ikinen taiwanilaisäiti on ihan…
Siihen minä pyrinkin. Se on kohderyhmäni.
Mitä minä sanoin? Taiwan, vai mitä?
Tämä on hieno maa ja kaunis saari. Suosittelen tulemaan tänne.
Sain viettää aikaa joidenkin lempi-ihmisteni kanssa,
mutta tapasin myös uusia ystäviä, jotka ovat nyt samalla listalla.
Nautin samalla upean paikan kauneudesta ja kulttuurista, ja söin.
No, minun täytyy tulla takaisin, koska ihan kaikki, mitä söin,
ja minä söin paljon, oli todella herkullista.
Jotkin asiat jäävät mieleeni loppuiäkseni.
Ja jokaisen lisäksi oli sata, jotka ohitin ja kysyin: "Entä tuo?"
Ei ollut tarpeeksi aikaa tai vatsaa, mutta minun pitää palata maistamaan kaikkea.
Taipeissa on paljon rakastettavaa.
Se on vähemmän tunnettu kuin Hongkong, Bangkok, Kioto tai Tokio,
mutta se on kulttuurisesti yhtä rikas ja herkullinen kuin kaikki ne paikat.
Ihmiset ovat maailman ystävällisimpien joukossa.
Kiitos, Taipei.
Tekstitys: Sanna Autere